पाएं अपने शहर की ताज़ा ख़बरें और फ्री ई-पेपरडाउनलोड करें
शहर-ग्रामीण में धीरे-धीरे कोरोना का संक्रमण कम हो रहा है। मंगलवार को शहर में 1214 और ग्रामीण में 360 के साथ कुल 1574 नए केस मिले। इसके साथ ही पॉजिटिव केस का आंकड़ा 122394 हो गया। मंगलवार को शहर में 8 और ग्रामीण में 2 समेत 10 कोरोना मरीजों की इलाज के दौरान मौत हो गई। इसके साथ ही मरने वालों की संख्या 1821 हो गई।
मंगलवार को शहर में 2165 और ग्रामीण में 418 समेत 2583 मरीज कोरोना से ठीक हुए। शहर-ग्रामीण में अब तक डिस्चार्ज होने वालों की संख्या 1 लाख के पार हो गई है। अब तक 102207 लोग ठीक हो चुके हैं। पॉजिटिव केस के सामने ठीक होने वालों की संख्या तेजी से बढ़ रही है और एक्टिव केस भी कम हो रहे हैं। मंगलवार को शहर-ग्रामीण में एक्टिव केस की संख्या घटकर 18,366 हो गई।
90 वर्षीय सविताबेन ठीक, भर्ती होते समय बोली थीं- मैं कोरोना से नहीं डरती
नवसारी की 90 वर्षीय सविताबेन किशोरभाई देसाई ने स्मीमेर में 7 दिन के इलाज के बाद कोरोना से ठीक हो गईं। स्मीमेर हॉस्पिटल में भर्ती करवाते समय सविताबेन ने हंसते हुए कहा था “मुझे कुछ नहीं होगा, क्योंकि मैं कोरोना से नहीं डरती। सविताबेन स्मीमेर से स्वस्थ होकर घर आ गई और दैनिक काम करने लगी हैं।
निजी अस्पताल से स्मीमेर में भर्ती हुई थीं
नवसारी के चीकूवाड़ी आशाबाग की सविताबेन पॉजिटिव आने के बाद वह होम क्वारेंटाइन हुंई, फिर प्राइवेट अस्पताल उसके बाद स्मीमर गईं। ऑक्सीजन लेवल 86 पर आ गया था। फेफड़ों में 30% इन्फेक्शन हो गया था।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn